**Előterjesztés**

a Tulajdonosi Bizottság részére

Tisztelt Bizottság!

Eladó 2/4-ed tulajdonát képezi a **Budapest V. kerület 24933/0/A/62 hrsz**. alatt felvett, természetben **Budapest V. kerület, Honvéd utca 22. B. lph. 5. em. 3. szám alatt** található, **76 m2** alapterületű**, lakás** megnevezésű ingatlan, a közös tulajdonból hozzá tartozó 113/10.000-ed tulajdoni hányaddal, melyet Vevő részére kíván értékesíteni.

**Az ingatlanrész** kialakult **vételára**: **65.000,- EUR** amely a szerződéskötés napján rögzített MNB árfolyam szerint (EUR/HUF 353,84) **22.999.600,-Ft összegnek felel meg (605.252,- Ft/m2).**

Az ingatlan tulajdoni lapjára Belváros-Lipótváros Önkormányzat javára 600.000,- Ft és járulékai erejéig önkormányzati támogatásra vonatkozó jelzálogjog van bejegyezve, amelynek törléséről Eladó gondoskodik, továbbá a másik, 2/4-ed arányú tulajdoni hányadra vonatkozóan – amely szerződésben megnevezett magánszemély tulajdonában áll – elutasított végrehajtási jog bejegyzése szerepel.

Vevő a szerződés aláírását követő 1 napon belül megfizette a teljes vételárat Eladó részére, Eladó bankszámlájára történő banki átutalással.

Eladó a teljes vételár megfizetésével egyidőben, birtokbaadási jegyzőkönyv feltételével adja az ingatlanrészt Vevő birtokába.

Az épületet az [07759/1977.] OMFhatározattal műemlékké nyilvánították.

A kulturális örökség védelméről szóló 2001. évi LXIV. (64) törvény 86. § (4) bekezdése szerint műemlék, műemlék jellegű, városképi jelentőségű kategóriában védett ingatlanok tekintetében a fővárosban lévő ingatlan esetén a fővárosi önkormányzatot elővásárlási jog illeti meg.

A Budapest Főváros Önkormányzata Szervezeti és Működési Szabályzatáról szóló 1/2020. (II. 5.) Főv. Kgy. rendelet 1. melléklet 2.9. sora értelmében a Fővárosi Önkormányzatot bármilyen jogcímen megillető elővásárlási jog tekintetében értékhatártól függetlenül a Fővárosi Közgyűléstől átruházott hatáskörben a Tulajdonosi Bizottság jogosult dönteni.

Vagyongazdálkodási szempontból nem javaslom az elővásárlási jog gyakorlását.

Határozati javaslat

A Tulajdonosi Bizottság úgy dönt, hogy:

Budapest Főváros Önkormányzata Szervezeti és Működési Szabályzatáról szóló 1/2020. (II. 5.) Főv. Kgy. rendelet 1. melléklet 2.9. sora szerinti átruházott hatáskörében eljárva, a 2020. június 25. napján kelt adásvételi szerződés alapján a Budapest V. kerület 24933/0/A/62 hrsz. alatt felvett, természetben Budapest V. kerület, Honvéd utca 22. B. lph. 5. em. 3. szám alatt található, 76 m2 alapterületű, lakás megnevezésű ingatlan – a közös tulajdonból hozzá tartozó 113/10.000-ed tulajdoni hányaddal – 2/4-ed tulajdoni hányadának 65.000,- EUR vételáron Vevő részére történő elidegenítése során elővásárlási jogával nem kíván élni, egyúttal felkéri a főpolgármestert, hogy a lemondó nyilatkozatot Budapest Főváros Önkormányzata képviseletében eljárva írja alá.

határidő: 30 nap

felelős: a főpolgármester

határozathozatal módja: egyszerű szavazattöbbség

*Budapest,*

Kiss Ambrus

főpolgármester-helyettes

|  |
| --- |
| Láttam főjegyző megbízásából: |
| Schrödel Norbert dr. |

aljegyző

mellékletek:

1. adásvételi szerződés
2. tulajdoni lap
3. nyilatkozat-tervezet
4. tulajdoni lap